BASES REGULADORAS DA CONVOCATORIA DE SUBVENCIÓNS PARA A REALIZACIÓN DE ACTIVIDADES DE PROMOCIÓN DA PARTICIPACIÓN SOCIAL E/OU VECIÑAL, ANO 2018
ADMINISTRACIÓN LOCAL — Municipal — Silleda (Subvencións e axudas, 13/02/2018)

Por acordo do Pleno da Corporación de data 25 de xaneiro de 2018, acordouse prestar aprobación as “Bases Específicas Reguladoras da Convocatoria para o outorgamento de Subvencións para Entidades Deportivas do Concello de Silleda”, que se insire a continuación: As presentes, bases que rexerán a convocatoria para a concesión de subvencións a asociacións veciñais que desenvolvan a súa actividade no Concello de Silleda, están suxeitas ó disposto pola Lei 38/2003 de 17 de novembro, Xeral de Subvencións, Lei 9/2007 de Subvencións de Galicia, e demais normativa vixente. A Lei 38/2003, de 17 de novembro, Xeral de Subvencións establece o marco de actuacións nesta materia, que resulta de aplicación ás Entidades Locais. Dispón no seu artigo 3 que as subvencións que outorguen as Entidades que integran a Administración Local rexeranse polas prescricións contidas nesta Lei, engadíndose no artigo 17.2 que as bases reguladoras das subvencións das Corporacións Locais deberanse aprobar no marco das bases de execución do presuposto, a través dunha Ordenanza Xeral de Subvencións ou mediante unha Ordenanza específica para as distintas modalidades de subvención. O Pleno do Concello, con data 27 de xaneiro de 2005, aprobou a Ordenanza Xeral de Subvencións do Concello de Silleda, que ten por obxecto establecer as normas de carácter xeral ás que deben axustarse as correspondentes convocatorias. Ó abeiro de tal Ordenanza, as presentes bases regulan, no ámbito territorial do Concello de Silleda, as axudas dirixidas a entidades que cumpran os requisitos establecidos nas mesmas, coa finalidade de fomentar a actividade das asociacións e entidades culturais, de contribuír ó fortalecemento do tecido social e á promoción da calidade de vida e do benestar dos cidadáns do Concello. As presentes bases teñen por obxecto regular o procedemento para a convocatoria e concesión de subvencións, en réxime de concorrencia, para a Realización de actividades de promoción da participación social e/ou veciñal. Poderán optar a estas subvencións todas as asociacións inscritas no Rexistro Municipal que presten servizos ou organicen actividades sen fin de lucro. Non serán obxecto de subvención: a) Os gastos de mantemento ordinario de auga, luz e gas. b) As actividades suxeitas a un Convenio de Colaboración co Concello, e as que recibisen calquera outro tipo de achega municipal. c) Os gastos que non estean directamente vinculados ás actividades realizadas ou que carezan da natureza propia desa actividade. Só se aceptarán gastos directamente ligados á actividade realizada. As citadas subvencións convócanse por un importe total de 5.100 €, a cargo da partida 334.48 do presuposto municipal de Silleda. O importe da subvención en ningún caso poderá ser de tal contía que illadamente ou en concorrencia con subvencións ou axudas doutras administracións públicas ou entes públicos ou privados supere o custe da actividade a desenvolver polo beneficiario. Neste suposto, modificarase a resolución da concesión. Con carácter xeral, terá a consideración de beneficiario de subvencións a persoa física ou xurídica que realice a actividade que fundamentou o seu outorgamento ou que se atope na situación que lexitima a súa concesión. Poderán obter a condición de beneficiario das subvencións reguladas nas presentes bases as asociacións culturais que cumpran as seguintes condicións: Non poderán obter a condición de beneficiario das subvencións reguladas nestas bases as entidades en quen concurra algunha das circunstancias sinaladas no artigo 13.2 da Lei Xeral de Subvencións. As Asociacións ou Entidades só poderán concurrir a unha das categorías de subvención convocadas polo Concello (Culturais, participación veciñal ou Deportivas). Non poderán concurrir as entidades que figuren como beneficiarias de subvencións nominativas no orzamento. Son obrigas dos beneficiarios: Considéranse gastos subvencionables aqueles de natureza corrente inherentes ó funcionamento da entidade ou clube beneficiarios, tales como gastos federativos, persoal, desprazamentos, suministros e outros de análoga natureza. O importe da subvención non poderá superar o 100% do custo previsto das actividades programadas, sen que en ningún caso, por sí mesma ou en concurrencia con outras subvencións ou axudas, supere o custo efectivo da actividade desenrolada. Só se considerarán gastos subvencionables a efectos de xustificación da subvención concedida aqueles que cumpran os requisitos do artigo 31 da Lei Xeral de Subvencións, excluíndose a adquisición de bens inventariables (mobiliario, equipamento, etc.). Se da xustificación presentada polo beneficiario se deduce que o importe subvencionado polo Concello supera este porcentaxe, procederase á redución proporcional do importe da subvención. O período que se terá en conta para a realización da actividade será do 11 de decembro de 2017 ó 10 de novembro de 2018. Os interesados en acollerse ás subvencións reguladas nestas bases, presentarán solicitude, de acordo co modelo que se lles facilitará nas dependencias do Concello ou por descarga directa da páxina web municipal, dirixida ó Alcalde do Concello de Silleda, dentro do prazo dun mes ( días naturais ) a contar dende o día seguinte á publicación destas bases no Boletín oficial da Provincia. No momento da solicitude, os interesados deberán achegar a seguinte documentación: A. Instancia individualizada segundo modelo que se entregará nas oficinas do Concello ou por descarga directa do sitio web www.silleda.es por cada modalidade de actividade, asinada polo presidente/a da entidade, asociación ou por quen teña conferida a delegación debendo acreditar debidamente tal circunstancia na que conste a finalidade e contía da subvención que se solicita. B. Programa ou memoria detallada das actividades que se pretenden realizar, incluíndo as datas previstas para a súa realización segundo modelo que se entregará nas oficinas do Concello ou por descarga directa do sitio web www.silleda.es C. Orzamento detallado dos gastos ocasionados polas actividades para as que se solicita a subvención e dos ingresos previstos para o seu financiamento, segundo modelo que se entregará nas oficinas do Concello ou por descarga directa do sitio web www.silleda.es D. Certificación dos cargos representativos e domicilio social, con expresión do CIF ou NIF, segundo modelo que se entregará nas oficinas do Concello ou por descarga directa do sitio web www.silleda.es. E. Copia do CIF da Entidade. F. Comunicación de se lles foi concedida outra/s subvención/s para a mesma actividade procedente de calquera administración ou ente público ou privado, obrigándose a comunicar aquelas concedidas con data posterior á presentación da solicitude de ser o caso, segundo modelo que se entregará nas oficinas do Concello ou por descarga directa do sitio web www.silleda.es. G. Declaración responsable de non estar incurso en ningunha das causas que determina o artigo 13.2 da Lei 38/2003, de 17 de novembro, Xeral de Subvencións segundo modelo que se entregará nas oficinas do Concello ou por descarga directa do sitio web www.silleda.es. H. Certificación dos datos bancarios da entidade solicitante. I. De ser o caso, documento probatorio de que a asociación ten unha traxectoria de 20 anos ou máis. As solicitudes de subvención deberán presentarse no Rexistro Xeral do Concello de Silleda. De existir algún defecto na solicitude ou documentos adxuntos, seralle notificado ó interesado para que nun prazo de 10 días hábiles emende o defecto ou achegue os documentos preceptivos, coa advertencia de que en caso de non facelo así considerarase desistido na súa petición, de conformidade co disposto no artigo 71 da Lei de Réxime xurídico das Administracións Públicas e Procedemento Administrativo Común.1.—A instrución do procedemento corresponderalle á Alcalde ou ó Concelleiro en quen delegue, realizando de oficio cantas actuacións estime precisas para a determinación, coñecemento e comprobación dos datos en virtude dos cales debe formularse proposta de resolución. Realizada a instrución, elevarase o expediente á Comisión de Valoración a efectos de que emita informe sobre a avaliación das solicitudes presentadas, segundo esixe o artigo 22.1 da Lei Xeral de Subvencións. O instrutor, á vista deste informe, formulará proposta de resolución provisional, que será notificada ós interesados e exposta ó público no taboleiro de anuncios do Concello, concedéndose un prazo de dez días ós interesados para formular alegacións. Á vista das alegacións presentadas, no seu caso, o instrutor formulará proposta de resolución definitiva, que deberá expresar o solicitante ou relación de solicitantes para os que se propón a concesión de subvención, a súa contía, con motivación relativa á avaliación dos solicitudes e ós criterios seguidos para realizala.2.—A Comisión de Valoración, estará integrado polos seguintes membros, con voz e voto: A proposta de resolución definitiva será remitida á Intervención para o seu informe. O expediente completo, co informe de Intervención, pasarase á Xunta de Goberno Local, que resolverá o expediente de concesión de subvencións. A resolución deberá conter os seguintes extremos: A resolución definitiva publicarase no taboleiro de anuncios do Concello, na páxina web e na BDNS entendéndose que os interesados aceptan a subvención en caso de non manifestar nada en contra no prazo de dez días. O prazo máximo para resolver será de seis meses desde a publicación da convocatoria. O vencemento deste prazo sen terse notificado resolución lexítima ós interesados para entender desestimada a súa pretensión por silencio administrativo. A comisión de subvencións procederá á proposta das axudas e subvencións, logo dos informes que consideren precisos, e segundo os criterios que de seguido se sinalan: a. Criterios en base á valoración xeral da asociación (segundo a súa natureza): a.1. Antigüidade da Asociación_ ata 10 puntos. a.2. Continuidade da traxectoria dende a súa creación_ ata 10 puntos. b. Criterios en base á valoración da actividade: b.1. Interese social/cidadá das actividades (número de participantes, repercusión social…)_ Ata 5 puntos. b.2. Número de actividades realizadas ao longo do ano_ Ata 10 puntos. c. Criterios en base á valoración da promoción da participación social: c.1. Fomento da participación do colectivo infantil_ Ata 10 puntos. c.2. Fomento da participación da poboación en xeral_ Ata 10 puntos. No caso de que unha vez aplicados os anteriores criterios non se esgote a totalidade do crédito orzamentario, terase en especial consideración aqueles colectivos cunha traxectoria temporal demostrable de 20 anos ou máis. Deste xeito, incrementarase a subvención por cada tramo de 20 anos de actividade continuada en 100 euros, ata un máximo de 200 euros. Pola natureza das subvencións reguladas nestas bases, na resolución de concesión procederase ao prorrateo do importe máximo do crédito destinado a estas subvencións entre os distintos clubs ou entidades que resulten beneficiarios da subvención, en función da puntuación acadada na aplicación dos procedentes criterios. Poderá solicitarse un anticipo a conta de ata o 50% do importe da subvención concedida, cando por circunstancias debidamente xustificadas se acredite a súa necesidade, e previa xustificación. Os beneficiarios deberán xustificar a aplicación da subvención como data límite antes do 15 de novembro de 2018, salvo que se solicitase antes do remate do antedito prazo e fose concedida prórroga, debendo no seu caso, motivarse a concesión da mesma. A xustificación deberá incluír a seguinte documentación: 1º Conta xustificativa simplificada.2º Documentos acreditativos dos gastos realizados.3º Declaracións e certificados. A continuación se detalla o contido dos distintos documentos.1º Conta xustificativa simplificada. A xustificación do cumprimento das condicións impostas e da consecución dos obxectivos previstos na concesión da subvención documentarase a través da rendición da conta xustificativa simplificada, que constitúe un acto obrigatorio do beneficiario, no que se deben incluír, baixo a responsabilidade do declarante, os xustificantes do gasto ou calquera outro documento con validez xurídica que permita acreditar o cumprimento do obxectivo da subvención. De conformidade co artigo 75 do DECRETO 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia esta se presentará co seguinte contido: a) Unha memoria de actuación xustificativa do cumprimento das condicións impostas na concesión da subvención, con indicación das actividades realizadas e dos resultados obtidos, así como acreditar, de ser o caso, o disposto no artigo 29.3º da Lei de subvencións de Galicia. b) Unha relación clasificada dos gastos e investimentos da actividade, con identificación do acredor e do documento, o seu importe, a data de emisión e a data de pagamento. No caso de que a subvención se outorgue de acordo cun orzamento estimado, indicaranse as desviacións producidas. c) Un detalle doutros ingresos ou subvencións que financiasen a actividade subvencionada, con indicación do importe e a súa procedencia. d) Se é o caso, carta de pagamento de reintegro no suposto de remanentes non aplicados, así como dos xuros derivados destes. O modelo a utilizar será o recollido no Anexo das presentas bases.2º Documentos acreditativos dos gastos realizados.1.— Os gastos en bens e servizos se acreditarán mediante facturas regulamentarias (con todos os requisitos esixidos polo R. D. 1496/2003) ou documentos do valor probatorio equivalente no tráfico mercantil. Poderán presentarse orixinais ou fotocopias compulsadas. A presentación de copias compulsadas seguirá o seguinte procedemento: 1º. A factura orixinal será compulsada no Concello de Silleda.2º. No momento da compulsa o funcionario encargado da mesma realizará a correspondente dilixencia, que constará en ambos documentos (na factura orixinal e na copia) 3º. Poderase incluír na dilixencia un importe inferior ao total da factura, co obxecto de que parte da mesma xustifique esta subvención e o importe restante se use para xustificar outras subvencións. As facturas deberán emitirse a nome da asociación e cumprir os requisitos establecidos no Real Decreto 1.496/2003 polo que se regulan as obrigacións de facturación.2º Os gastos de persoal se acreditarán mediante nóminas e os correspondentes TC-1 e TC-2 acreditativos de cotización á seguridade social. A xustificación da subvención incluirá en todo caso a acreditación do pago correspondente. Non se admitirán pagos en efectivo por importe superior a 1.000 euros. Só se admitirán xustificantes relativos a gastos necesarios para a realización da actividade subvencionada, consonte o expresado na memoria descritiva e no orzamento presentados xunto coa solicitude. En ningún caso se admitirán como xustificantes de gastos: 3º Declaracións e certificados. No caso de que a documentación xustificativa fose incorrecta ou insuficiente, darase un prazo de dez días para a súa corrección. O importe da subvención reducirase proporcionalmente aos gastos non xustificados correctamente. O pago da subvención efectuarase mediante ingreso na conta sinalada pola entidade. Procederá o reintegro do total ou parte das cantidades percibidas desde o momento do pago da subvención, nos casos previstos nos artigos 36 e 37 da Lei 38/2003, Xeral de Subvencións. Os beneficiarios das subvencións quedarán sometidos ás responsabilidades e réxime sancionador establecido nos capítulos I e II do título IV da Lei 38/2003, Xeral de Subvencións, e no artigo 40 do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, e demais normas concordantes.